М О Т И В И

към проект за изменение и допълнение на
Наредба за придобиване, управление и разпореждане с общински имоти и вещи на Община Горна Малина

Причините, налагащи изменението и допълнението на Наредба за придобиване, управление и разпореждане с общински имоти и вещи на община Горна Малина, приета с Решение № 23 по Протокол № 1/ 26.01.2024 г. на Общински съвет – Горна Малина са свързани с необходимост от прецизиране на текстовете, касаещи провеждането на търг или конкурс при отдаване под наем на имоти, общинска собственост.Текстове уреждащи изцяло нова материя, не се въвеждат.
В Закона за общинската собственост е вменено задължение на общините да приемат своя Наредба, уреждаща реда за придобиване, управление и разпореждане с общинската собственост. 
Във връзка с актуализация на текстове в действащата НРПУРОИ е необходимо Общински съвет Горна Малина да вземе решение за изменение и допълнение на Наредбата за придобиване, управление и разпореждане с общински имоти и вещи на Община Горна Малина.
Цели
С проекта на изменение и допълнение на Наредбата се цели постигане в максимална степен на безпристрастност, прозрачност, ефективност и опазване на обществения интерес при изпълнение на процедурите по придобиване, управление и разпореждане със собствеността на община Горна Малина.
Финансови средства
За приложението на Наредбата не се изискват допълнителни финансови средства, 
тъй като се предвижда нейното прилагане да се осъществява от служители на община Горна Малина, както до момента.
Очаквани резултати
Очакванията за изменението и допълнението на Наредбата за придобиване, управление и разпореждане с общински имоти и вещи на община Горна Малина са в посока подобряване ефективността от управлението на имотите и вещите, собственост на общината.
Анализ за съответствие с правото на Европейския съюз
Настоящият проект на изменение и допълнение на Наредбата като подзаконов нормативен акт не противоречи с нормативните актове от по-висока степен, както и с тези на Европейското законодателство.

